
O kom, o kom, o Mórester, 
ons sien alreeds u lig van ver. 
Verdryf die newels van die nag, 
laat skyn u helder lig met prag. 
Wees bly, wees bly, o Israel - 
Hy is naby, Immanuel. 

O kom, o kom, o Dag wat breek, 
om lig in ons nou aan te steek. 
Verby is nagte sonder moed, 
want in die ooste skyn u gloed. 
Wees bly, wees bly, o Israel - 
Hy is naby, Immanuel. 

O kom, o Seun uit Dawidstam, 
U, Vredebringer - U die Lam. 
Van sonde kom U ons bevry 
dat ons nou ewig in U bly. 
Wees bly, wees bly, o Israel - 
Hy is met ons, Immanuel. 

O kom, o kom, kom by ons bly 
dat niks ons ooit van U kan skei, 
sodat ons, soos u Woord beloof, 
U altyddeur kan prys en loof. 
Wees bly, wees bly, o Israel - 
God is met ons - Immanuel. 






